**Тақырыбы: «Әкем айтқан нақыл сөз»**

**«Ұл әкеден үйренбей, сапар шекпес, қыз шешеден үйренбей, өнеге алмас»**

***Мақсаты:*** оқушылардың бойында ата-аналарға деген ерекше жылы сезім қалыптастыру, ата-ананың бала өміріндегі ролін түсіндіру, ата-ананы құрметтей, сыйлай білуге тәрбиелеу.

***Көрнекілігі:*** оқушылардың ата-анасымен түскен суреттерінен слайдтар, әке, ана туралы мақал-мәтелдер, нақыл сөздер.

***Мұғалімнің кіріспе сөзі:*** Тәрбие сағатымыздың эпиграфы ретінде Қорқыт атаның: «Ұл әкеден үйренбей, сапар шекпес, қыз шешеден үйренбей, өнеге алмас» - деген нақыл сөзін алып отырмыз. Ендеше, ата-ана, оның ішінде әкенің бала тәрбиесіндегі орны туралы бүгінгі күннің өзекті тақырыбы жөнінде сіз болып, біз болып, ой бөлісейік, сырласайық.

**Сыр-сұхбат бөлімі:**

Ой қозғау үшін мынадай сұрақтарға назар аударыңыздар.

1. «Әкеге қыз бала жақын» дейді. Осы пікірге қөзқарасыңыз?

2. Баланың атасы мен әжесінің тәрбиесінде болуына қалай қарайсыздар?

3. Қазіргі қазақ қызының тәрбиесіне көңіліңіз тола ма?

4. Қызыңызды тәрбиелеуде қандай қағиданы ұстанасыз?

 «Әкеге бағыну – тәңірге бағыну» деп әкені дәріптеген қазақ халқы. Ендеше, бүгінгі тәрбие сағатымызда адам өмірінің мәні мен сұлулығы, адамның келешегіне сенімділігі – баланың ата-анасын ардақ тұтып, өзінің перзенттік парызын бір сәтке де есінен шығармауына арналады.

Жиналыппыз сәтті күні бәріміз де,

Үлкен, кіші, жасымыз, кәріміз де.

Төрлетіңдер, қадірменді қонақтарым,

Гүл-гүл жайнап мына біздің төрімізге!-деп ата-аналарымызды шақырамыз

***1-жүргізуші – Асель:*** Армысыңдар, аяулы ұстаздар, ардақты ата-аналар!

***2-жүргізуші – Мағжан:*** Қош келдіңіздер, жиналған қауым!

***1-жүргізуші – Асель:*** «**Әкем айтқан нақыл сөз»** » атты 6-сынып оқушыларының ашық тәрбие сағатын бастауға рұқсат етіңіздер!

***2-жүргізуші – Мағжан:***

Адам баласы шыр етіп дүниеге келгеннен бастап, сол ортаның ыстық-суығына бейімделіп, ықпалына көніп, осында ер жетеді. Әке – шаңырақ иесі, ана – отбасының ұйытқысы.

Ана – сая болар бағың болса,

Әке – асқар тауың,- дейді қазақта.

Ата-ана алдындағы әдептілік – баланың бармақтай кезінен бойына табиғи дарыған қасиет болуға тиіс. Ата-ананы сыйлау – елді сыйлау, ата-әжесін құрметтеу – өмірді құрметтеу.

***1-жүргізуші –Асель:*** Әке – отбасының асыраушысы, отбасы мүшелерінің тірегі, қамқоршысы. Әкенің мінез-құлқы, өнері мен білімі – баланың көз алдындағы үлгі, өнеге алатын, оған қарап өсетін нысанасы. Әке-шешенің бала алдындағы борышын санасақ сан жетпейді. Бұлардың біразына тоқталатын болсақ: жастығын, денсаулығын, күш-қуатын жұмсап, 9 ай жүрегінің астында ұстап, өмірге әкелген, емізген және дені сау, тәрбиелі, әдепті етіп өсірген ананы көз алдымызға елестетіп бір көрейікші.

 ***2-жүргізуші – Мағжан:*** Әке деген баласының азық-түлігін тауып, тәрбиелеу үшін оймен де, денемен де қиыншылықтардан бет бұрмаған. Ақындарымыз жырлағандай, әкенің де баласына деген сүйіспеншілігінің шексіз екендігіне күмән жоқ.

***Акнур:***

Жан әке, Сіз жүргенде көзіңді сап,

Өсеміз бәйтеректей өзің құсап.

Ортада Сіздер барда дара шыңдай,

Бізге ашық, кең пейілді сезім құшақ.

Жан әке, үйреткен Сіз ерлікті де,

Ұғындық Сізге қарап елдікті де.

Жүреміз жалғастырып дәстүріңді,

***2-жүргізуші – Қ.Асель:***

Алдымен сүй, ардақта ата-анаңды,

Үлгілі ұрпақ атадан бата алады.

Бар жақсылық балаға бұл ғаламда,

Мейірімінінен ананың жасалады.

***Ән «Әке туралы жыр»***

***1-жүргізуші – Асель:*** Ендігі кезекте ата-ана туралы ұлағатты сөздерге құлақ түрсек.

***Назерке:*** Адам жеміске, ата-ана жеміс ағашына ұқсайды. Жеміс ағашын жақсы қарап күткендей, ата-ананы аялап бақса армандары орындалады.

***Жомарт:*** Әдепті, адал ұл-қыздардың міндеті ата-анасының тірісінде көрсеткен қызметімен бітпейді. Ата-аналарын олар дүниеден қайтқанда да жиі есіне алады.

.

***Айзере:*** Ата-ананы сыйлау – сәби шағында олар өзіңді қалай бағып – қақса, қартайғанда оларды да солай алақанға салып аялау керек.

***Еркеназ:*** Ата-ананың көңілін еш ренжітуші болма, олардың жүрегіне қайғы түсіруші болма.

**Ән « Әке »**

**3. Қыздардың орындауында қазақ биі 2 қыз орындайды**

**4. Қыздардың орындауында куй**

***5.Көрініс «Әкенің нақыл сөздері»***

**Видео көрініске назар аударыңыздар Ақылды әкенің ұлына айтқан нақылы**

***1-жүргізуші –Асель:*** Әке ұрпақтың панасы, үйдің басшысы, әрі тәрбиешісі. Ол тек бір отбасының ғана емес, ауылдың, рудың қамқоршысы, ел ағасы. Өмірге келген баланың әрбір сәтті қадамы әке үшін үлкен мәртебе, зор мақтаныш болмақ. Сондықтан да әке ақылымен жүру, ешкімнің ала жібін аттамай, адал ғұмыр кешу баланы тек жақсы болашаққа әкеледі. «Әкеге бағыну – аллаға бағыну» депті Мұхаммед пайғамбарымыз. Әкені ренжітпей, оның айтқан үдесінен шығып отыру әрбір перзенттің басты парызы екен.

**6**. **Жігіттердің орындауында қазақ биі «Жұмыр қылыш»**

***1-жүргізуші – Асель:*** Ақылы мен пайымы терең аналар балаларын үнемі әкесін сыйлап, құрметтеуге бейімдеп отырады. Әкеге құрмет, қызмет етуге баланы жасынан дайындап отырса, мұндай отбасында әрдайым тәртіп, ынтымақ пен бірлік болуы сөзсіз. Әке ұл-қызын намысшылдыққа, елі, руы, өз бауырлары үшін еңбек етіп, өмір сүруге баулап отырады. Әкенің мейірімі мен талап қойғыштығының, еңбекқорлығының бала тәрбиесіне ықпалы көп.

***Ләйла:*** Дін мұсылман жолында әкені құрметтеу – айрықша парыз «Әкенің алдында күнаһар болу – Алла алдында күнаһар болу» - дейді Пайғамбарымыз. Халқымыздың мақала-мәтелдерінен, даналық сөздерінен де ата ананың қадір қасиеті туралы айтылған асыл сөздерді табар едік. «Алты аға бірігіп әке болмас, жеті жеңге бірігіп ана болмас», -деген сөзде терең ой жатыр. Ата ананың үміт-арманы баласымен бірге жасайды. Сол себепті олардың бар тілеуі балаға бағышталған. Ақыры, ең қастерлі тілектері: бала-шағаның алдында дүние салып, солардан топырақ бұйырса, дейді. Осындай ата ананы сыйлау, оларды алақанға салып аялау, құрметтеу қандай ғанибет!

***2-жүргізуші – Мағжан::***

Қаталдық, адалдық, отансүйгіштік, білімділік. Бұлар – бұрынғының әкелері еді. Көпке топырақ шашпаймыз. Дегенмен, әкелерімізге қазіргі ата ұрпақтың көңілі толмай жатады.

Қазір сіздерге ұсынатын бейнекөрінісосы тақырыпқа байланысты, ой- қозғап отырсаңыздар.

Бейнекөрініске назар аударыңыздар.

Тұрмыс тіршілігінің қиындығына төзе алмай, әкелік жауапкершіліктен қашқақтап отбасы ауыртпашылығын анаға ғана ысырып тастап,басын сауғалап жүрген әкелер де бар.Сондай әкелердің қатары қаламызда да аталып жүргені қынжылтады.

**Видео ролик назар аударыңыздар «Әке мен сенің бір сағат уақытынды сатып алайыншы»**

**-**Қазіргі таңдағы осы тындаған келеңсіз жағдайлардың етек жаюының себебі неде деп ойлайсыздар?

- Сұхбаттасыпбізбен бірге ой бөлісіп отырғандарыңызға көп рахмет.

***1-жүргізуші – Асель:***

Ата -ананың сөзін сыйлап құлақ асу, пікірлес болу, отбасы тіршлігінің бір ғанибеті ғой. Сол арқылы-ақ бала ата-анасының мейірін өсіріп, өз ортасында төрден орын алуына көмектеседі. Керісінше, ата-ананың сөзін құлаққа ілмейтін, өзі тағы жөні білмейтін жетесіз бала олардың сағын сындырып, төрдегі басын есікке сүйрейді. Ұл-қыз әдептілігінің негізі ата- ананы риза қылып, үнемі алғыс батасын алуында. Сонда ғана үлкендердің мерейі көтеріліп, ұл қыздардың өркені өспек

**2-ші жүргізуші:**

**Біздің бүгінгі кешіміздің 2-ші бөлімі: Сіз қызыңызды жақсы білесіз бе? Қыздарыңызды қаншалықты жақсы білесіздер сұрақтар қоямын?**

***«Сіз қызыңызды жақсы білесіз бе?»***1.Қызыңыздың туған күні, айы жылы?

2. Қызыңыз спорттың қандай түрін жақсы көреді?

3. Қызыңыздың сүйікті асы қандай?

4. Қызыңыздың мамандық таңдауда сіздің ықпалыңыз болады ма?
1.Қызыңызға қандай еркелететін сөз айтасыз?
2. Қызыңыздың сүйіп көрген мультфильмі?
3. Қызыңыздың атын кім қойды?

4. Қызыңыздың былдырлап тілі шыққандағы алғашқы сөзі есіңізде ме?

***Мұғалім:*** Құрметті ұстаздар, ата-аналар! Осы тәрбие сағаты менің оқушыларыма үлкен ой салып, саналы болуға тәрбие берді деп ойлаймын. Келген ата – аналарға үлкен рахмет айта отырып, тәрбиелеп отырған балаларыңыз саналы азамат болып, сіздердің де, біздің де мақтанышымыз болсын. Ал енді Сіздер баларыңыздың шоқ әнін тындаңыздар

***Ән*** ***«Әкелер»***